Komisijos sprendimas
1999 m. gruodžio 17 d.
iš dalies keičiantis Sprendimą 92/452/EEB dėl embrionų surinkimo ir embrionų gamybos grupių, patvirtintų trečiosiose šalyse eksportuoti galvijų embrionus į Bendriją, sąrašų sudarymo
(pranešta dokumentu Nr. C(1999) 4535)
(tekstas svarbus EEE)
(2000/51/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1989 m. rugsėjo 25 d. Tarybos direktyvą 89/556/EEB dėl gyvūnų sveikatos reikalavimų, taikomų Bendrijos vidaus prekyboje naminių galvijų embrionais ir jų importui iš trečiųjų šalių [1], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 8 straipsnį,
kadangi:
(1) Komisijos sprendimas 92/452/EEB [2], su paskutiniais pakeitimais, padarytais Sprendimu 1999/685/EB [3], sudaro embrionų surinkimo ir embrionų gamybos grupių, patvirtintų trečiosiose šalyse eksportuoti naminių galvijų embrionus į Bendriją, sąrašą;
(2) kompetentingos Kanados, Šveicarijos ir Jungtinių Amerikos Valstijų veterinarinės tarnybos pateikė prašymą iš dalies pakeisti grupių, oficialiai patvirtintų jų teritorijose eksportuoti naminių galvijų embrionus į Bendriją, sąrašus; todėl yra būtina iš dalies pakeisti patvirtintų grupių sąrašus; komisijai buvo pateiktos Direktyvos 89/556/EEB 8 straipsnyje nustatytų reikalavimų įvykdymo garantijos;
(3) šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Komisijos sprendimo 92/452/EEB priede pateiktas su Jungtinėmis Amerikos Valstijomis susijęs sąrašas pakeičiamas šio sprendimo priede pateikiamu sąrašu.
2 straipsnis
Sprendimo 92/452/EEB priede:
- į sąrašą, susijusį su Kanada, įtraukiama ši grupė:
- Grupės patvirtinimo numeris: E 1479
Adresas :
Embrun Veterinary Clinic, PO box 960
Embrun, Ontario
Grupės veterinaras: dr. Luc Besner,
- į sąrašą, susijusį su Šveicarija, įtraukiama ši grupė:
- Grupės patvirtinimo numeris: CH-ET-1132
Adresas :
Cabathuler Markus
Tierarztpraxis, Embryotransfer
Plattastutzweg 14
CH-9476 Fontnas
Grupės veterinarai: dr. Fritz Reich, dr. Andreas Flükiger.
3 straipsnis
Šis sprendimas skirtas valstybėms narėms.
Priimta Briuselyje, 1999 m. gruodžio 17 d.